title: ساو طومي ؤ پرينسيپي
text: لجزر د ساو طومي ؤ پرينسيپي ما كانوش مسكونين ملي كتاشفوهوم لبرتغاليين ف لقرن 15، و بالضبط ف عام 1471، و حتلّوهوم. بداو تيتخدّمو ف ديك لوقيتة ف لبيع و الشرا ديال لعبيد اللي تيمشيو لأمريكا من لمحيط لأطلسي. بزاف من لعبيد اللي جابوهم لبرتغاليين ل ساو طومي ؤ پرينسيپي باش يزرعو السكار و لقهوة و لكاكاو بقاو تمّا، و ناضلو حتى ستاقلو من لبرتغال ف 1975، و أسسو لجمهورية ديال ساو طومي ؤ پرينسيپي.